**BREXIT**

**Scenariul No-deal**

**Implicații pentru companiile din state membre UE**

**MĂSURI DE APĂRARE COMERCIALĂ**

**Marea Britanie nu va avea nicio obligație de a aplica măsurile de apărare comercială în vigoare în UE cu privire la importurile provenite din țări terțe.**

În prezent, Marea Britanie își creează propriul sistem de măsuri de apărare comercială, motiv pentru care a înființat un nou organism (*Trade Remedies Authority*) care:

* va realiza cercetări privind necesarul de măsuri de apărare comercială cu privire la importurile provenite din țări terțe, inclusiv statele membre UE, și va impune măsurile corespunzătoare.
* toate măsurile de apărare comercială comunitare vor înceta a mai fi în vigoare, cu excepția acelora pe care Marea Britanie le consideră în interesul său, și care îndeplinesc anumite pre-condiții:
* să existe producție britanică a produselor în cauză;
* sectorul producător să fi solicitat să se continue aplicarea măsurilor comunitare; și
* să aibă o cotă de piață peste un nivel stabilit.

Departamentul de Comerț Internațional al Marii Britanii a publicat lista provizorie a măsurilor de apărare comercială ale UE pe care le va aplica în continuare (pre-condițiile fiind îndeplinite):

<https://www.gov.uk/government/consultations/call-for-evidence-to-identify-uk-interest-in-existing-eu-trade-remedy-measures/provisional-findings-of-the-call-for-evidence-into-UK-interest-in-existing-EU-trade-remedy-measures>